ไม่ได้รุกล้ำน่านฟ้าตุรกีแม้แต่วินาทีเดียว นักบินรัสเซียรอดตาย เล่านาทีก่อนโดนสอยร่วง 
นักบินรัสเซียรอดตาย ยืนยันไม่ได้รับคำแจ้งเตือนจากตุรกี และเครื่องบินรบรัสเซียไม่ได้ล่วงล้ำน่านฟ้าแม้แต่วินาทีเดียว ขณะที่กองทัพตุรกีรีบเผยแพร่เทปบันทึกเสียง อ้างเตือนให้นักบินประจำเครื่องบินรบเปลี่ยนเส้นทางบิน ก่อนตัดสินใจยิงร่วง,เมื่อวันที่ 26 พ.ย.58 สำนักข่าวต่างประเทศรายงานความคืบหน้าความตึงเครียดระหว่างตุรกีกับรัสเซีย หลังเครื่องบินขับไล่ทิ้งระเบิด Su-24 (ซู-24) ของรัสเซียโดนเครื่องบินรบเอฟ-16 ของตุรกียิงตกเมื่อ 24 พ.ย. อ้างละเมิดน่านฟ้าของตุรกี ทำให้นักบินรัสเซียหนึ่งใน 2 นายเสียชีวิตว่า กองทัพตุรกีได้มีการเผยแพร่เทปบันทึกเสียง เตือนให้นักบินประจำเครื่องบินรบของรัสเซียเปลี่ยนเส้นทางบินลงใต้ทันที หลังบินล่วงล้ำน่านฟ้าของตุรกี,หันหัวเครื่องบินของคุณลงใต้เดี๋ยวนี้ เสียงพูดเป็นภาษาอังกฤษที่ตุรกีอ้างว่าเป็นคำเตือนให้นักบินรัสเซียเปลี่ยนเส้นทางบิน และได้เตือนนักบินรัสเซียไปนับ 10 ครั้ง พร้อมกันนั้น กองทัพตุรกียังอ้างว่า ทหารตุรกีพยายามจะช่วยนักบินประจำเครื่องบินขับไล่ทิ้งระเบิด ซู-24 ของรัสเซียทั้งสองนาย แต่ปรากฏว่า หลังจากนักบินได้ดีดตัวออกจากเครื่องบินที่ถูกยิงจนเกิดไฟลุกไหม้แล้ว มีนักบินนายหนึ่งโดนยิงจนเสียชีวิตอย่างน่าสลดขณะลอยตัวอยู่กลางอากาศโดยร่มชูชีพ,พร้อมกันนั้น บีบีซี ยังแจ้งถึงท่าทีของรัฐบาลตุรกีด้วยว่า มีท่าทีอ่อนลง โดยกล่าวว่าพร้อมจะให้ความร่วมมือกับรัสเซียทุกอย่างในเหตุการณ์นี้ หลังจากประธานาธิบดีวลาดิเมียร์ ปูตินของรัสเซียมีท่าทีที่แข็งกร้าว กล่าวว่า รัสเซียโดนแทงข้างหลัง และเตือนให้ตุรกีระวังผลลัพธ์ที่จะเกิดขึ้นตามมา อีกทั้งทางการรัสเซียยังประกาศตัดสัมพันธ์ทางทหารทั้งหมดกับตุรกีทันที พร้อมกับส่งจรวดแซม จรวดต่อต้านอากาศยาน อาวุธเด็ดของรัสเซีย มาเสริมที่ฐานทัพรัสเซียในจังหวัดลาตาเกีย ทางภาคตะวันตกของประเทศซีเรีย,บีบีซี รายงานด้วยว่า เรืออากาศเอกคอนสแตนติน มูรัคห์ติน นักบินประจำเครื่องบินซู-24 ที่รอดชีวิต กล่าวต่อผู้สื่อข่าว หลังจากได้รับความช่วยเหลือนำตัวกลับมายังฐานทัพอากาศรัสเซียในจังหวัดลาตาเกีย ว่า เครื่องบินรัสเซียไม่ได้ละเมิดน่านฟ้าตุรกี และไม่ได้รับคำแจ้งเตือนใดๆจากตุรกีว่าละเมิดน่านฟ้า พร้อมยืนยันว่า ไม่มีทางที่เครื่องบินรบรัสเซียล่วงล้ำน่านฟ้าตุรกีตามที่ตุรกีอ้าง เพราะเขารู้พิกัดของภูมิภาคดังกล่าว ดีมากๆ และเครื่องบินรบรัสเซียไม่ได้เข้าไปในน่านฟ้าตุรกีแม้แต่วินาทีเดียว,ทั้งนี้ เครื่องบินขับไล่ทิ้งระเบิดซู-24 ของรัสเซียได้ตกลงบริเวณภูเขาในเขตแดนของซีเรีย หลังจากถูกขีปนาวุธที่ถูกยิงโดยเครื่องบินเอฟ-16 ของตุรกียิงตก โดยตุรกีอ้างว่าเครื่องบินรบรัสเซียบินล่วงล้ำน่านฟ้าตุรกีเป็นเวลา 17 วินาที
นักบินรัสเซียรอดตาย ยืนยันไม่ได้รับคำแจ้งเตือนจากตุรกีและเครื่องบินรบรัสเซียไม่ได้ล่วงล้ำน่านฟ้าแม้แต่วินาทีเดียว ขณะที่กองทัพตุรกีเผยแพร่เทปบันทึกเสียง อ้างเตือนให้นักบินประจำเครื่องบินรบเปลี่ยนเส้นทางบิน ก่อนตัดสินใจยิงตก
เครื่องบินรบรัสเซียโดนยิงตก,เครื่องบินรบรัสเซีย,ซู-24,เอฟ-16,ตุรกี,ยิงเครื่องบินตก,ซีเรีย,ละเมิดน่านฟ้า,ประธานาธิบดีวลาดิเมียร์ ปูติน,รัสเซีย,นักบิน,ข่าว,ไทยรัฐออนไลน์,ข่าวต่างประเทศ